CASANOVA ALONSO (EH Bildu, 2020-02-07):
Nire galderei batzuei bai erantzun diezu, bestei ez eta erantzun dituzunen inguruan batzuekin ados nago esandakoarekin eta besterekin uste dut ñabarduraren bat egin beharko dela. Nire ondoan esertzen den kideak esaten zidan: "Zelako txapa."
Eta egia da gai asko dira interpelazio bakar batean, baina uste nuen beharrezkoa zela nolabaiteko deskargu egitera behartzea. Aprobatzen diren gauzak eta esaten diren gauzen inguruan jarraipena egitea funtsezkoa dela. Azken finean, gai honen inguruan eta izenburuei dagokienez, ez dut uste desberdintasun oso handia daudenik. Denok esaten dugu merkataritza txikiaren alde gaudela eta denok, gutxi gorabehera, ildo antzekoak proposatzen ditugu. Baina inportanteena da egiten dena ondo egitea eta konpromisoen inguruan jarraipen zorrotza egitea eta horretara etorri gara gaur.
Aurrekontuen inguruan esan didazu hazkundea egon dela eta hazkundea egon da, baina hazkundea ez da izan, inolaz ere, Legebiltzar honek eskatu zuena eta Legebiltzar honek eskatu zuena ez zen kapritxo bat izan. Izan zen apustu bat merkataritzari emateko merkatarien aldeko politikei emateko benetan merkataritzak gure gizartean daukan pisu proportzionala. Eta uste dugu egindakoarekin, nahiz eta hazkundea egon, ez dela hori betetzen eta (...garabi) hori jarraitzen duela eta, beraz, eskatzen dizuegu betetzeko ahal den neurrian edo hobeto esanda, betetzeko osotasunez hemendik eskatutako bikoizteko... aurrekontuak bikoizteko ibilbide hori ekiteko benetan merkataritza baliabide askoz gehiago behar dituelako.
Denda historikoei buruz adostu genuen ere figura bat martxan jartzea eta ez diguzue ezer kontatu eta justu, adibide moduan jarri dut, uste dut sentimentalki baina baita ere sozialki eta kulturalki denda tradizionalek sekulako pisua daukatela gure iruditegian eta inportantea da lehenbailehen ikusten ari garelako tantaz-tanta denda asko agertzen ari direla, horri aurre egiteko eta hori babesteko figura ofizial bat sortzea eta figura horren atzean babesteko neurri konkretua eta eraginkorrak martxan jartzea.
Ez didazu azaldu edo, behintzat, ez dut ulertu datu guztien artean, gobernantzari dagokionez, proposatu genuen organoa berriro aktibatzeko prozedura zein izango den. Esan didazu eragile ezberdinekin lan taldeak sortu direla, interlokuzioa berraktibatu dela eta abar, baina organo hori nahiko tasatuta dagoena eta dekretu baten bidez araututa dagoena, bera definituta dagoen moduan berriro martxan jarriko den eta noiz jarriko den martxan eta uste dut inportantea dela aipatzen ari garen hainbat neurri, hor, eztabaidatu egin behar direla eta hor, neurri batean ere, definitu, zehaztu edo osatu egin behar direla.
Beste ebazpen batean eskatzen genuen Made in Basque Country, Euskal markari eta euskal produktuei ere toki bat egiteko hemengo merkataritzan, dinamika bat abiatzea. Eta zure erantzunean, ez dakit gero erreplikan ere honetaz hitz egiteko asmoa daukazun, baina uste dugu inportantea dela eta azken finean merkataritza txikia babesa behar badu, bertako ekoizleek ere halako babesa ere behar dute eta bien arteko sinergia bat sortzea posiblea eta beharrezkoa da.
Eta gero badaude bi gai inportantea ere, behar bezala, nire ustez, ez dituzuela jorratu edo ez dituzula erantzun eta interesgarria dela gure ustez, momentu honetan, mugimendu sozial, indartsuak, horren atzean daudela eta egongo balira ere, gaiak berez berebiziko garrantzia daukatelako. Bata da emakumearena eta, bestea, ingurugiroa. Eta hor planteatu zen emakumearen presentzia merkataritzan indartzeko eta duintzeko dinamikak eta, baita ere, eraginkortasun energetikoaren ikuspuntutik eta lurraldearen edo ingurugiroaren ikuspuntutik hobetzeko eta efizientzia handitzeko dinamikak martxan jarri beharko zirela.
Inportanteak dira merkatarientzat ere Madrilen eta orain gobernu berbera edo zure kolore bereko gobernu bat daukagu Madrilen ere, ordutegiak eta merkealdien epea aztertzea, merkatarien partetik eta merkataritzako langileen partetik etengabeko kexak etortzen direlako norabide horretan: ordutegiak berraztertzeko, hemen finkatu ahal izateko eta atsedena hartzeko bermea hartzeko.
Uste dut denbora aurrera doala amaitzen ari dela nire denbora, ez dakit legealdi honen denbora ere amaitzen ari diren baina hauek baldin badira azken hitzak izan daitezela merkataritza txikia balorean jartzeko eta merkataritza txikiari eman behar diogun babesa behin eta berriro aldarrikatzeko.
Eskerrik asko